पाएं अपने शहर की ताज़ा ख़बरें और फ्री ई-पेपरडाउनलोड करें
मुंगावली में पदस्थ 50 साल के पटवारी कमलेश भगत की मंगलवार रात 12:30 बजे जिला अस्पताल में मौत हो गई। पटवारी की पत्नी आदियाना चंदेरी थाने में SI हैं। मंगलवार रात वे अपने पति को जिला अस्पताल में भर्ती कराने लाई थीं, लेकिन हालत गंभीर होने के बाद भी कमलेश को पलंग नहीं दिया गया। मजबूरन SI ने फर्श पर गद्दा बिछाकर बीमार पति को लिटा दिया। देर रात कमलेश ने दम तोड़ दिया।
मिन्नतें करने के बाद भी डॉक्टरों ने दवा नहीं दी
आदियाना ने अस्पताल प्रबंधन पर लापरवाही का आरोप लगाते हुए कहा कि कई बार मिन्नतें करने के बाद भी डॉक्टरों ने उन्हें न तो उन्हें कोई दवा दी और न इंजेक्शन लगाया। मृतक कमलेश मुंगावली क्षेत्र में पटवारी के पद पर पदस्थ थे और कंटेनमेंट क्षेत्र सहित अन्य कार्य में लगे थे।
MP में कोरोना से हालात बेकाबू
मध्यप्रदेश में बुधवार को 12,319 लोग कोरोना पॉजिटिव पाए गए। 9,643 लोग ठीक हुए और 71 की मौत हो गई। अब तक 6.24 लोग संक्रमण की चपेट में आ चुके हैं। इनमें 5.29 लाख लोग ठीक हो चुके हैं, जबकि 6,074 लोगों की मौत हो चुकी है। 89,244 मरीज ऐसे हैं जिनका इलाज चल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn